Latviska Gada Grāmata

"Latviska Gada-Grāmata" (vecajā ortogrāfijā: Latwiska Gadda-Grahmata) bija pirmais vispārīga satura žurnāls latviešu valodā, ko 1797.-1798. gadā reizi ceturksnī iespieda “J.F.Štefenhāgena un dēla” izdevniecība Jelgavā. 
Žurnāla redaktors bija mājskolotājs un publicists Matīss Štobe (Mathias Stobbe, 1740-1817), kurš bija arī viens no ražīgākajiem tekstu autoriem. Pirms tam viņš bija izdevis latviešu valodā ārstniecības (1795) un pavārgrāmatas (1796).

Pirmajā izdošanas gadā iespieda apmēram 2000 laikraksta eksemplāru, kas krietni pārsniedza vāciski rakstīto žurnālu tirāžu. Žurnāls iespieda visu tolaik pazīstamo latviešu rakstnieku darbus.

Saturs 
"Latviskajā Gada Grāmatā" bija praktiskas un didaktiskas pamācības, arī prozas un dzejas teksti. 
Tās izdošanā līdzdarbojās luterāņu mācītāji Johans Kristofs Baumbahs un Kristiāns Frīdrihs Šmits fon der Launics.
Iespieda arī Štefenhāgena izdoto grāmatu sarakstu.

Literatūra 
 Latviska Gada Grāmata. 1798. IV ceturksnis

Atsauces 

Bijušie Latvijā izdotie laikraksti
Bijušie laikraksti latviešu valodā
Latviešu literatūra